recursal/SuperWikiNEXT-32B huggingface dataset:
**Epiglottitt** (epiglotitt) eller **supraglottisk laryngitt**, er en betennelse i strupelokket (epiglottis). Infeksjonen gir hevelse i strupelokket og området rundt, og på grunn av dette kan epiglottitt raskt bli en medisinsk nødsituasjon, og man må oppsøke lege straks ved mistanke om dette.

Årsak/sykdomsutvikling (Etiologi/Patogenese)
--------------------------------------------

Epiglottitt ses primært hos små barn i forlengelsen av en virusinfeksjon. Tilstanden er hovedsakelig forårsaket av gram-negative stavbakterier (Hemophilus influenzae). Hos voksne kan også andre bakterier gi epiglottitt, f.eks. streptokokker, pneumokokker og stafylokokker. Den bakterielle infeksjonen medfører ødem ev. komplisert med pusshule (abscess) i epiglottis. Hemophilusvaksinering av norske barn, har drastisk redusert forekomsten av epiglottitt.

Symptomer
---------

Rask progredierende halssmerter og stridor (problemer med å puste inn) utviklet i løpet av 2-6 timer. Pasienten sitter stille framoverbøyd for å få luft. Svelgefunksjonen er sterkt innskrenket og øker dermed faren for blokkerende slimpropp i pusterøret og dermed akutt respirasjonsstans og død. Pasienten er svært medtatt med høy feber (39-40 grader), har økt spyttproduksjon som ikke svelges, og grøtete stemme. Tilstanden påvirker gjerne pasientens psyke i form av uttalt angst. Epiglottitt medfører lite eller ingen hoste.

Diagnostikk
-----------

Speilundersøkelse avslører et rødt og hovent strupelokk. Det er viktig å begrense speilundersøkelse til et minimum, da dette kan utløse larynxspasme og dermed ytterligere åndenød. De viktigste andre diagnosene som legen vil vurdere er tonsillitt og falsk krupp samt fremmedlegeme i luftveiene.

Behandling
----------

Epiglottitt er en svært alvorlig infeksjon og krever profesjonell behandling og sykehusinnleggelse umiddelbart. Det er viktig at en lege følger med pasienten til sykehuset, da det kan bli aktuelt med akutt intubasjon (pusterør i pusterøret), eller i verste fall åpning av luftrøret, tracheostomi, ved forverring av pusten. Behandlingen på sykehuset består av antibiotika og kortikosteroider (betennelsesdempende). Dersom reisetiden til sykehuset er lang, skal medikamentell behandling påbegynnes umiddelbart. Prognosen er god med adekvat behandling.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica
 |
MOWAG radiovogn fra 1957
**MOWAG GmbH** er et sveitsisk firma som produserer militære kjøretøyer. Firmaet holder til i Kreuzlingen i Sveits.

MOWAG ble stiftet av Walter Ruf i 1950. I begynnelsen produserte de ambulanse, brannbiler og lignende spesialkjøretøyer, men etter hvert spesialiserte de seg på hjulgående militære kjøretøyer. I Kreuzlingen så har de rundt 500 ansatte. Siden 2003 så har de vært en del av General Dynamics European Land Combat Systems Group.

Kjøretøyfamilier
----------------

### Piranha

*Utfyllende artikkel: MOWAG Piranha*
**Piranha** er en familie pansrede personellkjøretøy i utførelser fra 4X4 til 10x10. Kjennetegn ved typen er uavhengig hjuloppheng, motoren framme til høyre, føreren framme til venstre, mannskapsrom bak, amfibiske egenskaper og modulær oppbygging. 

Piranha er i tjeneste i Sverige, Danmark, Irland, Spania og Sveits. I tillegg så er den i tjeneste under navnet LAV og Stryker i det kanadiske og amerikanske militæret. Fram til 2004 så var 8 000 eksemplarer solgt.

### Eagle

*Utfyllende artikkel: MOWAG Eagle*
**Eagle** er et lett kjøretøy med firehjulstrekk beregnet på bruk som feltvogn, oppklaringsvogn eller lignende. Utseendemessig så ligner den på AM General sin HMMWV eller Hummer, og er bygget på samme plattform. Fram til 2004 så var 500 eksemplarer solgt.

### Duro

*Utfyllende artikkel: MOWAG Duro*
**Duro** er et lett kjøretøy med firehjulstrekk eller sekshjulstrekk. Kjøretøyet er i tjeneste som feltvogn, sambandsbærer (radiovogn), ambulanse eller spesialkjøretøy i blant annet Sveits, Venezuela, Storbritannia og Malaysia. Fram til 2004 så var 3.600 eksemplarer solgt.

### Utgåtte modeller

* MOWAG MR 8 hjulgående pansret personellkjøretøy
* MOWAG Grenadier hjulgående pansret personellkjøretøy
* MOWAG Roland hjulgående pansret personellkjøretøy
* MOWAG Shark hjulgående pansret personellkjøretøy
* MOWAG Spy hjulgående oppklaringskjøretøy
* MOWAG Tornado beltegående pansret personellkjøretøy
* Mowag Ortsdienstwagen
* MOWAG-AEG
* Bucher aircraft tractor
* Mowag 4x4 armored reconnaissance vehicle (armored dummy)
* Mowag Furgeon
* Mowag Puma
* Mowag Trojan
* Mowag Mistral
* Mowag Pirat
* Mowag 3M1 Pirat
* Jagdpanzer MOWAG Cheetah

Eksterne lenker
---------------

* Offisielt nettsted Rediger på Wikidata

* (en) MOWAG – kategori av bilder, video eller lyd på Commons Rediger på Wikidata

Offisiell hjemmeside (engelsk og tysk)

|  |  |
| --- | --- |
| Oppslagsverk/autoritetsdata | VIAF **·** GND
 |
**Epifysen** er den runde enden på en rørknokkel. Epifysen er fylt med rød benmarg, som produserer erytrocytter, eller røde blodceller. Vekstsonen er lokalisert der hvor epifysen møter metafysen.

Anatomisk oppbygning
--------------------

Epifysens ende er kledd av brusk. Ytre lag består av benvev, kjernen av benmarg.

Patologi
--------

### Slipped Capital Femoral Epiphysis

**Slipped capital femoral epipysis** (SCFE) er en hoftelidelse som kan oppstå hos ungdommer. Av grunner som ikke er godt forstått, glir øvre ende av femur bakover. Dette skyldes svakhet i vekstplaten. Oftest utvikler det seg i perioder med akselerert vekst, kort etter pubertetens begynnelse.

### Cleidocranial dysplasi

Cleoidocranal dysplasi, en sykdom som rammer hele skjelettet, fører til kjegleformete epifyser

Referanser
----------

1. ↑  Orthoinfo.AAOS.org
2. ↑  Rikshospitalet, senter for sjeldne sykdommer[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN **·** BNF **·** BNF (data)
 |
**Finnskogleden** er en vandringsled som går mellom Morokulien på grensen mellom Eidskog og Eda i sør, og Søre Osen i Trysil i nord. Den er cirka 240 kilometer lang og går gjennom Finnskogen både på norsk og svensk side av grensen. Leden følger gamle ferdselsveier mellom de gamle finnetorpene på Finnskogen og gir således et innblikk i den gamle finnekulturen i området, men også naturopplevelser. Langs hele leden er det forbindelser til andre turstier og flere overnattingssteder, noen private og noen i regi av Finnskogen Turistforening. Finnskogen Turistforening har ansvar for vedlikeholdet av Leden. Det er laget et eget kart- og informasjonshefte for Finnskogleden. Dette kan kjøpes blant annet gjennom Finnskogen Turistforening eller i DNT Oslo og omegns ekspedisjon i Storgata i Oslo.

Eksterne lenker
---------------

* Finnskogen Turistforenings hjemmesider Arkivert 12. mai 2012 hos Wayback Machine. med mulighet for å laste ned kart
* Outtt tilbyr turbeskrivelser og kart

|  |  |
| --- | --- |
| Oppslagsverk/autoritetsdata | LIBRIS
 |
**Yle Radio Suomi** (norsk oversettelse: *Yle Radio Finland*) er en riksdekkende radiokanal i Finland. Den ble etablert i juni 1990 og driftes og eies av den finske allmennkringkasteren Yleisradio (Yle). Kanalen er den klart mest populære i Finland, med en lytterandel på 34 prosent i 2021.

Bakgrunn
--------

Kanalen hadde sendestart 1. jun 1990 i forbindelse med Yles omstruktering av sine radiokanaler. Yle Radio Suomi ble en nasjonal kanal for landets 20 regionale radiostasjoner. I 2003 ble kanalens musikkprofil endret for å tekkes et yngre publikum. Kanalen fokuserer hovedsakelig på musikk og idrett, men sennder også andre programmer som nyheter, innringingsprogrammer og inntil åtte timer med distriktssendinger daglig. Kanalen er også kjent for å dekke musikkfestivaler i Finland. 

Kanalen er Finlands mest populære radiokanal. I 1999 hadde kanalen en markedsandel på 44 prosent, og i 2021 var lytterandelen på 34 prosent – klart størst i landet.

Referanser
----------

1. 1 2  «Finland: radio stations by audience share 2021». *Statista* **(engelsk)**. Besøkt 30. april 2022.
2. ↑  Marko Ala-Fossi, "Finnish Radio in a Nutshell" Arkivert 23. april 2014 hos Wayback Machine. (September 2009).
3. ↑  Ingomar Kloss, M. Abe, eds. *Advertising Worldwide: Advertising Conditions in Selected Countries* (Springer-Verlag, 2001), ISBN 978-3540677130, pp. 72-73.Excerpts available at Google Books.

Eksterne lenker
---------------

* Offisielt nettsted Rediger på Wikidata
**Operasjon Chastise** var det offisielle navnet for Royal Air Forces angrep på tyske demninger 17. mai 1943. Angrepet ble utført av No. 617 Squadron som senere ble kjent under navnet **Dam busters**.

Bakgrunn for operasjonen
------------------------

Operasjonen ble planlagt rundt en ny bombe designet av Barnes Wallis. Bomben ble sluppet fra 9 meters høyde og ved en spesiell vinkel, dette gjorde at bomben spratt på vannoverflaten, på denne måten kunne man ramme demningen fra siden, der den var svakest.

For operasjonen ble det opprettet en ny skvadron, ledet av veteranen Guy Gibson. Dessuten ble en rekke Avro Lancaster bombefly modifisert til oppgaven, blant annet ble større deler av pansringen og midtskytteren fjernet.

Målene var tre demninger i Ruhrområdet, Möhne, Sorpe og Eder. Ødeleggelsene av disse demningene ville medføre tap av strøm og vann for et av Tysklands viktigste industriområder.

Oppsummering
------------

Vannmassene fra de ødelagte demningene forårsaket store skader i Ruhr-området, 1294 mennesker døde (blant dem 749 ukrainske krigsfanger fra en krigsfangeleir like nedenfor demningen). 
Sprengningen av demningene fikk ikke den ønskede langtidseffekten, etter en måned var strømnettet og vannforsyningen oppe igjen. Men aksjonen hadde en effekt for de alliertes moral.

Eksterne lenker
---------------

* The Night vom 16th. To 17th. May 1943 - «Operation Chastise»: The Destruction of the Möhne-Talsperre (tysk tekst)

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |

Portal: Andre verdenskrig
Operasjonsområdet i den sørafrikanske grensekrigen.
**Operasjon Carlota** (spansk: *la Operación Carlota*) er navnet på den cubanske militære intervensjonen i Angola til støtte for den kommunistiske opprørsbevegelsen MPLA og den namibiske opprørsbevegelsen SWAPO. Navnet ble først brukt på den første cubanske intervensjonen i 1975, hvor cubanske soldater kjempet blant annet i det avgjørende slaget om Quifangondo, som gjorde at deres allierte kunne innta hovedstaden Luanda. Navnet har siden blitt brukt til å betegne den cubanske intervensjonen i Angola fra november 1975 og helt til alle styrkene var tilbaketrukket i 1991. Cuba hadde også tidligere hjulpet MPLA med militær støtte. I løpet av denne tida kjempet cubanske styrker i de siste fasen i den angolanske selvstendighetskrigen, borgerkrigen i Angola og den sørafrikanske grensekrigen. Navnet Carlota kommer fra *Carlota Negra*, som ledet et slaveopprør i 1843. 

I Angola kjempet de cubanske styrkene i deres første intervensjon sammen med MPLAs *FAPLA*-styrker støttet av USSR og andre østblokknasjoner mot to andre angolanske frigjøringsbevegelser, FNLA og UNITA, støttet av apartheid-Sør-Afrika og Zaïre, hvis invasjon igjen var støttet av Amerikas forente stater. Etter de zairske og sørafrikanske styrkene hadde trukket seg ut etter Cubas første intervensjon ble de cubanske styrkene igjen i Angola for å støtte MPLA-regjeringen mot UNITAS motstand i borgerkrigen. 

I 1988 intervenerte Cuba igjen i Angola, nå for å avverge en militær katastrofe i FAPLAs sovjetledete offensiv mot UNITA. Dette førte til slaget ved Cuito Cuanavale, hvor de cubanske styrkene spilte en viktig rolle i å hindre UNITAs og Sør-Afrikas styrker i å innta Cuito Cuanavale. Begge sider hevdet de seiret i dette slaget, men langsiktig kan det regnes som en seier for Cuba og MPLA-styrte Angola. Disse hendelsene regnes som en drivkraft i de pågående forhandlingene i Ny York, som førte til trepartsavtalen i 1988. Ifølge avtalen skulle alle utenlandske styrker, både cubanske og sørafrikanske, trekke seg ut av Angola, og i tillegg fikk Namibia sin uavhengighet fra Sør-Afrika. Den cubanske kampen i Angola var dermed også en av årsakene til at apartheid-styret i Sør-Afrika ble overvunnet. Cuba godtok at landet skulle trekke sine styrker ut av Angola i løpet av 30 måneder. 1. juli 1991 var alle de cubanske styrkene trukket ut, og omtrent samtidig trakk Cuba sine styrker ut av Republikken Kongo og Etiopia. 

De cubanske styrkene i den angolanske borgerkrigen ble kommandert av Arnaldo Ochoa Sánchez fra 1975 til 1989, og deretter av Leopoldo Cintra Frías. På det meste hadde Cuba 55.000 soldater i Angola (i 1988) i tillegg til 1000 stridsvogner, og totalt ble omtrent 430.000 cubanske soldater og hjelpearbeidere sendt til Angola i løpet av den seksten år lange intervensjonen. På ett tidspunkt var omtrent to tredjedeler av alle leger i Angola cubanere. 

|  |  |
| --- | --- |
| Oppslagsverk/autoritetsdata | LCCN
 |
De ulike plassene i vikingtidens Småland. Røde og sorte punkter angir landskapets runesteiner
**Finnveden** var et av de små folklandene i middelalderen som senere kom til å bli landskapet Småland. 

Finnveden utgjorde de vestlige delene av Småland med de tre herredene *Sunnerbo*, *Västbo* og *Östbo* det vil si sør, vest og øst for innsjøen Bolmen.

Forleddet i ordet: *finn(e)*, henviser sannsynlig på folkeslaget eller til «omfarende jegere og fiskere». Etterleddet er sannsynlig *ed(e)* «vei», som henviser til Lagastigen men det kan også være «hed» og bety skogområde. 

Den eldste kjente teksthenvisningen til Finnveden er fra den gotiske historikkern Jordanes, som i sin tekst *De origine actibusque Getarum* (Om goternes opphav og bedrifter) fra år 551 forteller om *finnaithe*, en av stammene i Skandinavia. Det navnet sannsynligvis viser til er de store ubebodde skog- og myrområdene. 

Finnveden var et viktig grenseområde mellom Sverige og Danmark frem til at Skånelandene ble svenske i år 1658. Det finnes mange historiske kilder som nevner plundringer og krigstog gjennom landskapet. I år 1632 ble den andre poststasjonen i Sverige åpnet i Markaryd nær grensen, hvilket viser at området var en viktig utpost i det daværende svenske riket.

Se også
-------

* Aspeland
* Handbörd
* Kinda
* Möre
* Njudung
* Sevede
* Tveta
* Tjust
* Vedbo
* Vista (Småland)
* Värend
**Windsor** er en bydel i Melbourne i Australia. Den ligger 5 km sørøst for Melbourne sentrum og ligger i lokalstyret City of Stonnington. Ved folketellingen i 2006 hadde Richmond 6394 innbyggere.

Windsor er avgrenset av Dandenong Road, St Kilda Road, Williams Road og High Street. Windsor blir ofte feilaktig omtalt som Prahan som er en annen bydel som ligger lenger nord. Tidligere var Windsor del av City of Prahan og flere institusjoner i Windsor har fremdeles navnet Prahan. Før 1891 het Windsor Prahan South. Windsor fikk navnet sitt fra Windsor i Berkshire.

Hovedhandlegaten i Windsor er Chapel Street som har flere finere klesbutikker, restauranter, nattklubber og kafeer.

Utdanning
---------

Prahan campusen til Swinburne University ligger rett sør for High Street i Windsor.

Transport
---------

Windsor har en jernbanestasjon Windsor jernbanestasjon som ligger på Sandingham-linjen. I tillegg blir Windsor betjent av flere trikkeruter langs Dandenong Road, High Street og Chapel Street. Punt Road er en av hovedbussveiene i Melbourne og passerer på vestsiden av bydelen.

| * v
* d
* r
Bydeler i City of Stonnington i Melbourne |
| --- |
| Armadale **·** Glen Iris **·** Kooyong **·** Malvern **·** Malvern East **·** Prahran **·** South Yarra **·** Toorak **·** Windsor |


|  |  |
| --- | --- |
| Oppslagsverk/autoritetsdata | GeoNames
 |
**Geert Ludzer Mak** (født 4. desember 1946 i Vlaardingen, Zuid-Holland) er en nederlandsk jurist, journalist og historiker. Han har universitetsutdannelse i jus og rettssosiologi i Amsterdam. Mak fikk arbeid på universitetet i Utrecht. Siden 1975 har han arbeidet som journalist i NRC Handelsblad, De Groene Amsterdammer samt i nederlandsk radio. I 1980-årene jobbet Mak som parlamentarisk assistent for Pacifistisch Socialistische Partij.

Han brukte landsbyen Jorwerd i Friesland som utgangspunkt for boken *Hoe God verdween uit Jorwerd* (1996) som på norsk blir oversatt som *Hvordan Gud forsvant fra Jorwerd*. Mak beskriver forandringene som har innvirket på landsbyen under det seneste århundret og skriver om menneskene og deres opplevelser.

*In Europa* (*Europa*) (2004) er en skildring av Geert Maks reiser rundt i Europa. Den er på 800 sider. Flere av menneskene som Mak har truffet på sine reiser, er med i denne boken. I 1999 engasjerte den nederlandske avisen NRC Handelsblad Mak til å besøke steder som har hatt betydning for historien på 1900-tallet. *Europa* var den bestselgende boken skrevet av en nederlandsk forfatter i 2004 og solgte i mer enn 200.000 eksemplarer. Den er per 6. september 2008 blitt oversatt til elleve språk og blitt en TV-serie i Nederland. *Europa*, som er den første bok av Mak som er oversatt til norsk, har vært i salg i Norge fra 8. september 2008. Han er programleder for TV-serien *Europa - en reise gjennom det 20. århundret*, som NRK1 sendte i 2010. I 2012 utga han Reizen zonder John, i John Steinbecks fotspor 50 år etter; på norsk i 2013, USA: en reise. 

*De brug* (2007) beskriver den kulturelle virkningen til Galata-broen i Istanbul og menneskene som bruker den. 

I tillegg har Mak blant annet skrevet bøkene *De engel van Amsterdam* (1992), *Een kleine geschiednis van Amsterdam* (1995) samt *De eeuw van mijn vader* (1999).

Mak er delvis bosatt i Leeuwarden i Friesland, hvor han vokste opp, og delvis i Amsterdam.

Referanser
----------

1. ↑   Gemeinsame Normdatei, besøkt 4. mai 2014[Hentet fra Wikidata]
2. ↑   Munzinger Personen, Munzinger IBA 00000024684, besøkt 9. oktober 2017[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id mak-geert, besøkt 9. oktober 2017[Hentet fra Wikidata]
4. ↑   Discogs, Discogs artist-ID 4880894, besøkt 9. oktober 2017[Hentet fra Wikidata]
5. ↑   web.archive.org[Hentet fra Wikidata]
6. ↑   aachen.de[Hentet fra Wikidata]

Eksterne lenker
---------------

* (de) Offisielt nettsted Rediger på Wikidata

* (en) Geert Mak – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Brockhaus Enzyklopädie **·** Deutsche Biographie **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** Munzinger (iba) **·** Discogs
 |
**Addiscombe** er et område i distriktet Croydon i sørlige London. Det er lokalisert 15 km sør for Charing Cross, og ligger rett nordøst for det sentrale Croydon. Det ligger innenfor det tradisjonelle grevskapet Surrey. Det meste av stedet er et boligområde. En betydelig del av innbyggerne pendler til London. I henhold til folketellingen av 2011 hadde stedet og valgkretsen en befolkning på 16 883 innbyggere.

Etymologi
---------

Stedsnavnet Addiscombe er angelsaksisk i sin opprinnelse, og består av to ledd. Det første er mannsnavnet «Eadda» eller «Æddi», og siste ledd, *combe*, har betydning inngjerdet område, det vil en gård. Den samme angelsaksiske landeieren kan også ha gitt navn til Addington, rundt 3 km lengre sør.

Beskrivelse
-----------

Fram til begynnelsen av 1700-tallet var Addiscombe et landlig område, med gårdsdrift og mursteinsproduksjon som viktigste næringsveier. Store leireforekomster ved Woodside gav gode vilkår for sistnevnte industri. 

I 1702 ble Addiscombe Place bygget, på stedet hvor en elisabethansk herregård hadde stått. Sir John Evelyns svigersønn bodde i huset, og etter et besøk i 1703 skrev Evelyn at det var et av de beste husene i Surrey. Blant kjente personer som har vært gjester der er Georg III, William Pitt den yngre og Peter den store. 

Det var også to andre store hus i området, Ashburton House og Stroud Green House. 

Addiscombe Place ble i 1809 solgt til British East India Company, og ble så et militærseminar for selskapet, som hadde sin egen militære styrke. Seminaret ble lagt ned i 1861, og i 1863 ble huset solgt til utviklere som rev det og delte opp eiendommen. Med dette startet utviklingen av det moderne Addiscombe.

Referanser
----------

1. ↑   «Addiscombe Demographics (Croydon, England)», *Qpzm*
2. ↑  Mills, A.D. (2010): *A Dictionary of London Place-Names*. Oxford University Press. ISBN 9780199566785, s. 3.

  


|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
**«O bli hos meg!»** er en salme skrevet av Henry Francis Lyte 1847 og trykt første gang i 1850: *Abide with me; fast falls the eventide*. Den ble oversatt til norsk av Gustav Jensen i 1915. Tonen er komponert av William Henry Monk i 1861.

Sangen
------

"Eventide", av William Henry Monk


---

*Problemer med å lytte til denne filen? Se Hjelp:Multimedia.*

  

1  

O bli hos meg! Nå er det aftentid,  

og mørket stiger – dvel, o Herre blid!  

Når annen hjelp blir støv og duger ei,  

du, hjelpeløses hjelper, bli hos meg!  

  

2  

Snart svinner livets dag, det kvelder fort,  

og jordens lys alt mørkner og går bort,  

forandrings skygge følger tro min vei -  

o du som ei forandres, bli hos meg!  

  

3  

Hver time trenger jeg din sterke vakt,  

kun for din nåde viker mørkets makt;  

hvor skal jeg vandre trygt foruten deg?  

I mulm og solskinn, Herre, bli hos meg!  

  

4  

Når du velsigner, ei av frykt jeg vet,  

sår gjør ei ondt, gråt har ei bitterhet.  

Hvor er vel dødens brodd? Jeg frykter ei.  

Du som har seiret, Herre, bli hos meg!  

  

5  

O la meg se ditt kors i dødens gys,  

driv mørket bort og vær meg livets lys!  

Da skinner morgenrøden på min vei.  

I liv og død, o Herre, bli hos meg!

Innspillinger (i utvalg)
------------------------

* John Weyer Larsen med kirkeorgel, klaver og Dag Kristoffersens kor. Arr.: Dag Kristoffersen. Utgitt på 78-platen Philips P 53003 H i 1953 og på singlen Philips 353 003 PF.
* Olav Werner med orkester, dir. Rolf Holger. Arr.: Rolf Holger. Utgitt på singlen Odeon ND 7354 i 1958, på EP-platen *Stjernesangen* (Odeon GEON 58) samt på LP-platen *Hans navn skal kalles Jesus* (Odeon MOCN 1002).
* Galleberg Sangkor. Orgel: Rolf Holger. Dir: Sverre Valen. Solist: Ørnulf Vege. Innspilt 11. juni 1963. Utgitt på EP-platen *Bli hos meg, Herre* (Columbia SEGN 79)
* Salmen blir sunget av Ole Paus på platen *Salmer på veien hjem* (Paus/Boine/Bremnes) fra 1991.

Kilder
------

* P. E. Rynning, *Norsk salmeleksikon*, Oslo 1967

|  |  |
| --- | --- |
| Oppslagsverk/autoritetsdata | BBC Things
 |
**Spanias grunnlov av 1812**, også kjent som *Cádiz-grunnloven*, er en grunnlov som ble vedtatt av Spanias parlament den 18. mars 1812 og offisiell dagen etter, 19. mars. Grunnloven gjorde Spania til et konstitusjonelt monarki, der kongen bare kunne fungere gjennom sine ministre. Parlamentet skulle gå over fra å være en stenderforsamling til en nasjonalforsamling med direkte valg.

Grunnloven ble skrevet mens Spania var så godt som okkupert av hæren til Napoléon Bonaparte, og Cádiz sto i hovedsak fordi britiske skip beskyttet byen. Representantene, i hovedsak liberale, kom fra hele Spania, Spansk Amerika og Filippinene. Det sittende parlament hadde som første parlament i Soania suveren makt all den tid kongen var fengslet. De skrev Spanias første grunnlov. Grunnloven ble imidlertid aldri satt i bruk; da Spania ble befridd fra fransk styre i 1814, valgte Ferdinand VII av Spania å avskaffe grunnloven og erstatte den med sin egen.

Referanser
----------

1. ↑  Cádiz Constitution of 1812 - Encyclopedia fra The Free Dictionary, hentet fra The Great Soviet Encyclopedia, 1979
2. ↑  The French invasion and the War of Independence, 1808–14 - Britannica.com
3. 1 2  Ricardo Breña: The Cádiz Constitution and Liberalism - Oxford Bibliographies
4. ↑  *Diccionario de Historia de España*, Jaime Alvar Ezquerra, 2003

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** BNE
 |
**Addis Black Widow** er en svensk popgruppe bestående av Dianne «Cream» Wiston og Armias «Pigeon» Mamo samt Mitsu, Luies Ally og Deane J. 

Mamo har etiopisk bakgrunn. Gruppens navn hentyder til Mamos bror Addis, som omkom i en trafikkulykke. 

Bandet oppnådde suksess med sangene «Goes around, comes around» og «Wait in summer» i 2001.

Wiston har i den seneste tid bare delvis vært med på bandets opptredender.

Diskografi
----------

* *The Battle of Adwa* 1996
* *Addis Black Widow* 2001

Eksterne lenker
---------------

* (en) Addis Black Widow på Discogs Rediger på Wikidata

* (en) Addis Black Widow på MusicBrainz Rediger på Wikidata

* (en) Addis Black Widow på SoundCloud Rediger på Wikidata

* (en) Addis Black Widow på Last.fm Rediger på Wikidata

* (en) Addis Black Widow på Genius — sangtekster Rediger på Wikidata

* (en) Addis Black Widow på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** AllMusic
 |
**Ervik** (Erviken), gårdsbruk innerst i Eidsvågbukten i Åsane bydel, Bergen. Gården tilhørte i begynnelsen av 1600-tallet Allehelgenkirkens gods. 

Gården ble tidlig delt, og lyststedet Erviken hovedgård ble etablert av kjøpmann Christian Jürgens. Hovedbygningen ble oppført i 1732 og restaurert i 1911. Eiendommen ble tidlig parkmessig opparbeidet, og ca. 40 dekar ble fredet i 1984. 

I Ervik ligger tidligere Ervik skole som nå huser barnehage, samt Kalvatræet skole. Åsane Billag L/L hadde tidligere sine kontorer og verksteder her. Området har også en del tettbebyggelse som for det meste består av eneboliger. Ervik er omgitt av Åstveit i nordvest, Eidsvåg i sørvest, og av Selvik i Jordal i sørøst.

Ervik grunnkrets i Bergen kommune hadde 888 innbyggere 1. januar 2012, og et areal på 1,52 km² hvorav 0,06 km² ferskvann.

Kilder
------

* Bergen byleksikon

Se også
-------

* Erviken

Strøk og boligområder i Bergen kommune

| * v
* d
* r
Åsane bydel |
| --- |
| Blindheim **·** Breistein **·** Dalabygda **·** Eidsvåg **·** Ervik **·** Flaktveit **·** Hjortland **·** Hordvik **·** Hylkje **·** Jordal **·** Mjølkeråen **·** Morvik **·** Nyborg **·** Rolland **·** Salhus **·** Tertnes **·** Ulset **·** Åstveit |
***Side3*** var et norsk nettmagasin og livstilmagasin for menn drevet av Mediehuset Nettavisen. Det ble startet 16. september 2010, den gang i samarbeid med Hjemmet Mortensen. Side3 var i 2015 Norges største magasin for menn, med cirka 1 100 000 lesere (unike brukere) på desktop og 850 000 lesere (unike brukere) på mobil i måneden. Side3 ble lagt ned i 2020. 

Side3 samarbeidet med flere innholdsleverandører, som National Geographic Channel, Broom, Vi Menn Bil Top Gear og Illustrert Vitenskap. Kjerneområdene er motor, trening, teknologi, vitenskap, historie og sex og helse. Redaktør er Lars Wærstad.

Referanser
----------

1. ↑   "Lanserer livstilsmagasin for menn" *Kampanje.com*, 15. september 2010
2. ↑   Arkivert 24. april 2016 hos Wayback Machine. "Trafikkutvikling på Side3, Q3/Q4 2015" *Nettavisen (PDF)*
3. ↑   "Slik ser forskerne for seg at verden kommer til å gå under" *Artikkel fra National Geographic Channel på Side3*, 14. april 2016
4. ↑   "Top Gear-gutta gir alt i ny TV-serie" *Artikkel fra Broom på Side3*, 15. april 2016
5. ↑   "Hvor lenge kan en edderkopp overleve i støvsugeren?" *Artikkel fra Illustrert Vitenskap på Side3*, 9. oktober 2015

Eksterne lenker
---------------

* Offisiell nettside
**Gupu gård** er et utfarts- og bevertningssted sørøst i Vestmarka i Bærum. Det ligger på om lag 295 moh, og er lett tilgjengelig både fra Bærumssiden og Askersiden. Det går flere blåmerkede stier gjennom gården. På vinteren blir det preparert skiløyper fra Franskleiv (Vestmarksetra) i Bærum og fra Semsvannet i Asker til Gupu, og videre innover i marka. Gupu ligger omtrent 750 meter sørøst for Furuholmen. 

Stedsnavnet *Gupu* kan komme fra finsk *gupu*, som betyr «kule» eller «rund høyde», men Asker og Bærum Historielag har i senere tid gått vekk fra teorien om at opphavet til navnet kommer fra finneinnvandringen. Gupunavnet er funnet i artikler før den tid. Den nye teorien går ut på at navnet kommer fra *gyp* som betyr juv siden en elv i nærheten som i dag heter Gupuelven går gjennom noen juv før den ender ut i Semsvannet.

Det har vært perioder det ikke har vært bosetning på Gupu. Sist gang gården ble ryddet var rundt år 1700. Deler av dagens hovedhus er fra denne tiden. *Randi Gupu Johnsen* var 8. generasjon som drev gården, og ble første eier i familien da hun kjøpte gården av Bærum kommune i 1990. Tidligere generasjoner hadde vært leilendinger.

Kilder
------

* Markastua Gupu Gårds hjemmeside
* Gupu i markadatabasen til Skiforeningen
* Nedre Gupu på Turistforeningens ut.no
* Værvarsel for Gupu på yr.no[*død lenke*]
* Gupu på lokalhistoriewiki.no
* Bjarne Jensen (1991). «Gupu i åtte slektsledd». *Stuene i Marka* (2. utg.). Oslo: Schibsted. s. 20-23. ISBN 82-51-61358-2.
**Bestemmelser om adgang og opphold på norsk territorium m.m.** (fullt navn: *bestemmelser om klarering av adgang til og opphold på norsk territorium under fredsforhold for militære og sivile statsfartøyer mv. iht. avtale 11. desember 2008 nr. 36 mellom regjeringene i den euroarktiske Barentsregionen om samarbeid innen forebygging, beredskap og innsats rettet mot krisesituasjoner*) er et norsk regelverk om klarering av adgang til og opphold på norsk territorium under fredsforhold for militære og sivile statsfartøyer.

Regelverket ble fastsatt av Forsvarsdepartementet 31. august 2012 med hjemmel i forskrift om fremmede statsfartøyer. Det trådte i kraft 1. september 2012.

Det bygger på en avtale av 11. desember 2008 mellom regjeringene i Barentsregionen om samarbeid innen forebygging, beredskap og innsats rettet mot krisesituasjoner.

Regelverket bestemmer at anmodninger som norske myndigheter mottar fra finske, russiske eller svenske myndigheter om adgang til og opphold på, herunder transitt gjennom, norsk territorium, for militære eller sivile statsfartøyer eller militære innsatsgrupper som skal krysse norsk grense til lands, i forbindelse med assistanse i kriseinnsatsoperasjoner, skal forelegges Forsvarets operative hovedkvarter (FOH), som delegeres myndighet til å gi klarering i slike tilfeller.

Videre følger det at FOH er ansvarlig for å informere NATOs luftoperasjonssenter som er gitt ansvaret for «*air policing*» over norsk luftrom, før klarering av finske, russiske eller svenske luftfartøyer kan gis, i den hensikt å unngå iverksetting av tiltak fra NATO for å avvise angjeldende luftfartøyer.

I henhold til regelverket skal situasjonssenteret i Forsvarsstaben orienteres fortløpende om de enkelte sakene, om mulig før klarering innvilges, slik at Forsvarsdepartementet kan holdes informert til enhver tid. Forsvarsdepartementet skal informere Utenriksdepartementet og Justis- og beredskapsdepartementet.

Referanser
----------

1. ↑  Avtale mellom regjeringene i den euroarktiske Barentsregionen om samarbeid innen forebygging, beredskap og innsats rettet mot krisesituasjoner[*død lenke*]

Eksterne lenker
---------------

* Lovdata
* Avtalen på flere språk[*død lenke*]
**Nagpur** (marathi नागपूर) er en by i India. Byen ligger i delstaten Maharashtra som ligger midt i India. Nagpur ligger ved elven Nag og 700 km nordøst for Mumbai. Byens borgermester er Mayatai Iwanate. Nagpur hadde omtrent 2 420 000 innbyggere i 2006. Byen er den 13. største i India og den 114. største byen i verden. Omtrent halvparten av byens innbyggere snakker Marathi.

Byen ble grunnlagt først på 1700-tallet av Bhakt Buland, prinsen av Gonddynastiet. På 1740-tallet tok Marathadynastiet kontrollen over Nagpur og britene erobret byen i 1817. I 1861 ble Nagpur hovedstaden i de britiske Central Provinces og i 1867 ble det bygget jernbane til byen. Etter at India ble selvstendig mistet Nagpur statusen som hovedstad. Byens universitet ble grunnlagt i 1923. 

Byen har glassverk, veverier, bomullsindustri og en del maskinindustri. Nagpur er også et sentrum for handel, dyrking av appelsiner og et samferdselsknutepunkt.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** GeoNames **·** MusicBrainz
 |
En bestselger selger mer enn andre bøker.
**Bestselger**, etter det engelske *bestseller*, betegner en bok som er svært populær målt i antall solgte eksemplarer. Disse tallene samles ofte i bestselgerlister; en av de mest kjente og prestisjefylte av disse er en slik liste i den amerikanske avisen *The New York Times*, som henter tall fra ulike bokhandlere, foruten også salg fra bokselgere på Internett. Salgstallene kan være regnet generelt eller innenfor en sjanger. Antallet eksemplarer som må være solgt varierer fra et språk og land til et annet; det er basert på at salget ligger over normale salgstall i språkområdet eller landet, og ikke på universelle tall. Mens engelskspråklige bøker må selge i flere hundre tusen eksemplarer for å få slik status, er det for norskspråklige bøker vanlig å snakke om bestselgere allerede ved 5000 solgte eksemplarer.

I dagligtale brukes ordet ofte om bøker som har solgt godt og har fått mye omtale, uten at det nøyaktige salgstallet spiller inn. Sakprosabøker har oftest vanskelig for å nå opp i slike salgstall, og en betydelig andel av skjønnlitteraturen regnes for å ha liten litterær verdi. Det finnes unntak fra dette, både i form av klassikere som har solgt jevnt gjennom lang tid, og nye bøker som oppnår eksepsjonelle salgstall. 

Å nå bestselgerstatus fører ofte til enda høyere salg, fordi man bruker ordet i markedsføringen og trykker flere opplag. Mange forlag kommer også med nyutgivelser av sine bestselgere i egne serier.

Bestselgerens anatomi
---------------------

Det er vanskelig å kalkulere en bestselger. Kvalitet alene er ikke alltid utslagsgivende. Ofte er det bare flaks og tilfeldigheter som fører til at en bestemt bok selger mens andre ikke gjør det i samme grad.

En gruppe forskere fra Stony Brook University i New York har undersøkt en rekke kjente bestselgere ved hjelp av en teknikk som kalles «statistisk stilometer» som matematisk undersøkte bruk av ord og grammatikk. I henhold til denne algoritmen kan en bok analyseres og forutsi, hevdes det, med 84 prosent nøyaktig om dens sjanser til å bli en bestselger. En del suksessfaktorer synes å være avhengig av bruken av bindeord som «og» og «men» og et stort antall substantiver og adjektiver. Mindre vellykte bøker synes å bestå av flere verb og adverb, og støttet seg på ord som tydelig beskrev handlinger og følelser som «ønsket», «tok», eller «lovte».

Det er likevel en rekke andre faktorer som bestemmer utover dens innhold om en bok vil få suksess, blant annet graden av hvor interessant den er, nyhetens verdi, skrivestil, og hvor tiltrekkende dens fortelling er, samtidig som tilfeldighet kanskje er den største faktoren.

Referanser
----------

1. 1 2   Sparkes, Matthew (9. januar 2014): «Scientists find secret to writing a best-selling novel», *The Telegraph*

Eksterne lenker
---------------

* Bestselger; fra Bibliotekarstudentens nettleksikon om litteratur og medier (pdf-fil)

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** NKC
 |
**Jostein Bakke** (født 1972) er en norsk geolog. Han er professor ved Universitetet i Bergen, institutt for geovitenskap, der han arbeider med kvartære geosystemer (kvartærgeologi). Han tok doktorgraden i 2004 med avhandlingen *Late Weichselian and Holocene glacier fluctuations along a coastal south-north transect in Norway – climatic and methodological implications*.

Bakke har kartlagt landskapet under Folgefonna der det ligger 30-40 skjulte innsjøer og disse kan komme til syne når Folgefonna minker. Bakke frykter at når isbreen i fremtiden kalver i disse innsjøene kan det skape en flodbølge og naturkatastrofe for bygdene langs fjorden nedenfor.

Jostein Bakke har undersøkt mulige konsekvenser av at Folgefonna minker. Han vokste selv opp i det området og arbeidet som brefører på finna.
Bakke er fra Jondal og etablerte der i 1994 Folgefonna breførarlag.

Referanser
----------

1. ↑  «Jostein Bakke | Universitetet i Bergen». *www.uib.no*. Besøkt 23. juni 2017.
2. ↑  «Bakke, Jostein, Bre- og klimavariasjoner frå Folgefonna til Lyngen, dr.scient. disputas: 16.04.2004». *www.uib.no*. Arkivert fra originalen 2. juli 2013. Besøkt 23. juni 2017.
3. 1 2  «Krympar raskt i varmen». *Stavanger Aftenblad*. 31. august 2012. s. 8.

Eksterne lenker
---------------

* 

* (no) Publikasjoner av Jostein Bakke i forskningsdokumentasjonssystemet CRIStin

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ORCID **·** CRIStin
 |
***Peggy*** (originaltittel: *Peggy*) er en amerikansk stumfilm fra 1916, regissert av Thomas H. Ince og Charles Giblyn.

Handling
--------

Peggy Cameron fra New York må plutselig flytte til Skottland når onkelen og vergen hennes, Andrew Cameron, insisterer på at hun skal flytte til ham. Til tross for de nye og dystre omgivelsene, gjør Peggy sitt aller beste for å opprettholde livsstilen hun hade i New York. Men resultatet skremmer og irriterer Andrew, så vel som de andre landsby-boerne.

Men Peggy viser også sine bedre sider, når hun kommer til unnsetning til en ugift gravid mor som har blitt gjort sosialt utstøtt fra resten av lokalsamfunnet. På grunn av dette vinner Peggy de andre landsbyboernes motvillige respekt. Til slutt overtaler pastor Donald Bruce, som har forelsket seg i henne, Peggy til å bli værende i Skottland og gifte seg med ham etter at Andrew ironisk nok har gått med på å la Peggy reise tilbake til USA.

Skuespillere
------------

* Billie Burke som Peggy Cameron.
* William H. Thompson som Andrew Cameron.
* William Desmond som pastor Donald Bruce.
* Charles Ray som Colin Cameron.
* Nona Thomas som Janet McLeod.
* Gertrude Claire som Mrs. Cameron.
* Truly Shattuck som Mrs. Van Allyn.
* Claire Du Brey.

Referanser
----------

1. 1 2  ; besøksdato: 27. mai 2016.
2. ↑  Peggy
3. ↑  Peggy

Eksterne lenker
---------------

* (en) *Peggy* på Internet Movie Database Rediger på Wikidata

* (en) *Peggy* på AllMovie Rediger på Wikidata

* (en) *Peggy* på American Film Institute Rediger på Wikidata

* (en) *Peggy* på Silent Era Rediger på Wikidata
**Karel Johan Schummelketel** (født 24. september 1897 i Breda, død 8. januar 1981 i Harderwijk) var en nederlandsk rytter som deltok i de olympiske leker 1932 i Los Angeles.

Schummelketel vant en olympisk sølvmedalje i feltritt under OL 1932 i Los Angeles. Han og hesten «Duiveltje» var med på det nederlandske laget som kom på andreplass, bak USA, i lagkonkurransen i feltritt. De andre på laget Charles Pahud de Mortanges på «Marcroix» og Aernout van Lennep på hesten «Henk». Schummelketel ble nummer seks i den individuelle konkurransen i feltritt på «Duiveltje».

OL-medaljer
-----------

* 1932 USAs flagg Los Angeles - Sølv Sølv i hestesport, feltritt lag Nederlands flagg Nederland.

Eksterne lenker
---------------

* (en) Karel Schummelketel – Olympics.com Rediger på Wikidata

* (en) Karel Schummelketel – Olympic.org Rediger på Wikidata

* (en) Karel Schummelketel – Olympedia Rediger på Wikidata

* (en) Karel Schummelketel – Sports-Reference (OL-resultater – arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni
 |
Codogno i provinsen Lodi i Lombardia i Italia
Karanteneområdet rundt Codogno i 22. februar 2020, før det ble utvidet.
Jernbanestasjonen i Codogno
**Codogno** (lodigiano: *Cudògn*) er en by og en kommune i provinsen Lodi i Lombardia i Italia. Kommunen har 15991 innbyggere (2018) og dekker et areal på 20,9 km². Byen ligger 15 km nord for Piacenza og 58 km sørøst for Milano.

Historie
--------

I 1441 ble bosettingen overført fra biskopene av Lodi til den venetianske familien Fagnani. Det var hertugen av Milano, Filippo Maria Visconti, som gjorde dette. Kort tid etter, i 1450, ble den overført til Gian Giacomo Trivulzio, og under ham fikk den status som *borgo* («burg», befestet by) av Francesco I Sforza. Da hadde Codogno utviklet en blomstrende handel. Innbyggerne ville helst være uavhengige fra Trivulzio. Codognesierne gikk inn for innlemmelse i Piacenzas jurisdiksjon for slik å få et større og friere marked.

Codogno ble i Italia det første fokusområdet for koronavirusutbruddet i 2020 etter at en 38 år gammel mann oppsøkte en lokal klinikk for sine pustebesvær den 16. februar. Fra Codogno spredte viruset seg raskt i over Italia og resten av Europa, og byen ble senere satt i karantene og dermed avstengt fra omverdenen den 22. februar 2020.

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.
3. ↑  «Statistiche demografiche. Comune di CODOGNO, densità abitativa, popolazione, età media, famiglie, stranieri». *ugeo.urbistat.com*. Besøkt 13. juli 2020.
4. ↑  «Codogno, i medici dell'ospedale in trincea: "Quelle accuse del premier fanno più male della malattia"». *la Repubblica* **(italiensk)**. 26. februar 2020. Besøkt 26. februar 2020.

Eksterne lenker
---------------

* Offisielt nettsted Rediger på Wikidata

* (en) Codogno – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** GeoNames **·** MusicBrainz
 |
**Anija** er en landkommune i Harju fylke i Estland. Kommunen har 6 217 innbyggere (2020) og et areal på 533 km². Kommunens administrasjonssenter ligger i Kehra.

I kommunen renner elva Soodla inn i hovedvassdraget Jägala, som fortsetter videre nordover mot Finskebukta. I kommunen preges områdene øst for Kehra av flate furu- og myrområder med et istidslandskap dominert av morener, eskere, sand og grus som fortsatt kan betraktes. 

Typisk myr- og skoglandskap langs Soodla-elven.
Soodla-elva oppstår ved landsbyen Ambla ved Karkuse-myrene, i Ambla kommune. Den renner vestover gjennom Anija kommune i området *Põhja-Kõrvemaa* som er et unikt istidslandskap. Dette området var fra 1953 skytefelt for sovjetisk artilleri, men er etter uavhengigheten vernet som naturreservat.

I kommunen er det en oppdemming av Soodla-elven bare 6 km vest for dens utløp i Jägala nær administrasjonssenteret Kehra, og danner reservoaret Koitjärve. Her oppe malte den nord-estiske kunstneren Ludvig Oskar (1874–1951) stemningsfulle, naturalistiske malerier av furu- og myrlandskapene før området ble stengt for ferdsel av den sovjetiske hæren.

Referanser
----------

1. ↑  ; *Det estiske landinspektorat*; besøksdato: 11. mars 2018.
2. ↑  ; *Estlands statistikkbyrå*; besøksdato: 25. juli 2023.
3. ↑  Kokk, Aavo og Eilart, Andres: *Brushstroke Estonia*, forlaget Regio. Tallinn, 2011, side 68.

Eksterne lenker
---------------

* Offisielt nettsted Rediger på Wikidata

* (en) Anija Parish – kategori av bilder, video eller lyd på Commons Rediger på Wikidata

| * v
* d
* r
Kommuner i Harju fylke |
| --- |
| Harjus fylkesvåpen | Bykommuner | Keila **·** Loksa **·** Maardu **·** Tallinn | Estlands flagg |
| Landkommuner | Anija **·** Harku **·** Jõelähtme **·** Kiili **·** Kose **·** Kuusalu **·** Lääne-Harju **·** Raasiku **·** Rae **·** Saku **·** Saue **·** Viimsi |
| Historiske kommuner | Aegviidu **·** Kehra **·** Keila **·** Kernu **·** Kõue **·** Loksa **·** Nissi **·** Padise **·** Paldiski **·** Saue (bykommune) **·** Vasalemma |

Portal: Estland

|  |  |
| --- | --- |
| Oppslagsverk/autoritetsdata | GeoNames
 |
Cody sjøfly
**Cody sjøfly**, en:*Cody Floatplane* (også referert til som *Cody Hydro-biplan*) ble konstruert og bygget av Samuel Franklin Cody for å delta i Daily Mail Circiut of Britain air race i 1913 som fristet med en premie på 5 000 pund. Den 7. 
august 1913 havarerte flyet på grunn av en strukturell feil og både Cody og hans passasjer ble drept.

Design og utvikling
-------------------

Cody Floatplane var en tre-seters dobbeltdekker av ortodoks konstruksjon for et fly i sin tid, med et enkel høyderor manøvrerbart ved hjelp av en bambusstang. Vingene og et enkelt sideror samt små horisontale balanseror. Motoren var en 100 hk Green motor montert vingene sentrum. Den drev en 3,25 meter diameter Garuda propell via en kjede. Pilot og passasjer satt i tandem (side om side) foran vingen på Cody's foretrukne metall seter av den type som brukes på landbruksmaskiner. Arrangement av kontrollene var ukonvensjonelt etter dagens standarder: alle kontrollenheter ble operert ved en kontroll kolonne og pedaler, og gass, og tenning motoren ble kontrollert ved hjelp av pedaler. Det var utstyrt med en stor sentral pongtong, 1 meter og et par mindre under vingen.

Maskinen var klar i juli 1913 og gjorde sin jomfrutur som en landfly 14. juli 1913. Det ble utstyrt med pongtonger og gjennomførte tester som sjøfly på Basingstokekanalen i Mytchett 30. juli. pongtongen ble fjernet og erstattet med hjul for ytterligere tester. Tidlig om morgenen 7. august gjennomførte Cody en 113 km testflyvning. Planen var å fly ned til Calshot, Southampton, der flyet skull utstyres med sine pongtonger for å gjennomføre testflyginger på vann. Han gikk med på, først å en passasjer til Hampshire. Etter ca åtte minutter kollapset flyet i en høyde av om lag 60 m. Cody og passasjeren som ikke var festet ble kastet ut av flyet. Begge ble drept. 
Den Kongelige Aero Klubbens havarikommisjonen konkluderte med at ulykken var forårsaket av «iboende strukturelle svakheter» og antok at Cody og passasjeren kunne ha overlevd ulykken hvis de hadde vært festet .

Referanser
----------

1. 1 2  Jarrett *Air-Entusiast* juli/August 1999, s. 16.
2. 1 2  Jarrett *Air-Entusiast* juli/August 1999, s. 17.
3. ↑  *Flight* 20. September 1913, s. 1040.
Et **åpent problem**, eller **åpent spørsmål**, er i vitenskap og matematikk et kjent problem som kan bli formulert nøyaktig, og som antas å ha en objektiv og verifiserbar løsning, men som ennå ikke er kjent. Innenfor vitenskapshistorie har noen av disse åpne spørsmål blitt løst ved å vise at de til syvende og sist ikke var veldefinerte. Mange åpne problemer i matematikken er opptatt med spørsmålet om hvorvidt en bestemt definisjon er konsistent eller ikke.

To eksempler innenfor matematikken som ble løst i slutten av det 20. århundre, er Fermats siste teorem og Firefargeproblemet. Et viktig åpent matematisk problem som ble løst tidlig i det 21. århundre er Poincaréformodningen.

Referanser
----------

1. ↑  Faltings, Gerd (July 1995), «The Proof of Fermat's Last Theorem by R. Taylor and A. Wiles» (PDF), *Notices of the AMS* **42** (7): 743–746, ISSN 0002-9920,
2. ↑  K. Appel and W. Haken (1977), "Every planar map is four colorable. Part I. Discharging", *Illinois J. Math* **21**: 429–490. MR 58:27598d
3. ↑  K. Appel, W. Haken, and J. Koch (1977), "Every planar map is four colorable. Part II. Reducibility", *Illinois J. Math* **21**: 491–567. MR 58:27598d